GNU FDL
GNU Free Documentation License (GNU vaba dokumentatsiooni litsents), lühend GNU FDL või GFDL on avatud sisu copyleft litsents, kirjutatud Free Software Foundation (FSF) poolt GNU projekti jaoks. See on avatud sisuga vaste GNU GPL litsentsile.
Litsentsi uusim versioon on 1.2.
Litsents on mõeldud kasutusjuhendite, õpikute ja muude juhendavate materjalide jaoks. Hoolimata sellest saab seda kasutada ükskõik millise tekstipõhise töö jaoks, olenemata teemast. See sätestab, et kõik koopiad lähtematerjalist, isegi muudetud kujul, peavad olema sama litsentsi all. Neid koopiaid võib müüa, kuid kui seda toodetakse suures koguses, tuleb see teha kättesaadavaks formaadis, mis lubab edasisi muudatusi. Gnu.org, ingliskeelne täistekst.
Allikas: Vikipeedia